РЕГЛАМЕНТ (ЕО) № 43/2008 НА КОМИСИЯТА
от 18 януари 2008 година
за определяне на коефициент на отпускане за заявленията за лицензии за внос, подадени на 15 януари 2008 г. в рамките на тарифната квота на Общността, открита с Регламент (ЕО) № 2402/96 за нишесте от маниока
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1),
като взе предвид Регламент (ЕО) № 1301/2006 на Комисията от 31 август 2006 г. за установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (2), и по-специално член 7, параграф 2 от него,
като има предвид, че:
(1)
С Регламент (ЕО) № 2402/96 на Комисията (3) се открива годишна тарифна квота за внос на 10 000 t и допълнителна автономна годишна квота 500 t нишесте от маниока (пореден номер 09.4064).
(2)
От предоставената информация съгласно член 10 от Регламент (ЕО) № 2402/96 следва, че заявленията, подадени на 15 януари 2008 г. до 13 часа брюкселско време в съответствие с член 9 от горепосочения регламент, се отнасят до количества, по-големи от наличните. Поради това следва да се определи до каква степен могат да бъдат издавани лицензии, като се определи коефициентът на отпускане, който ще се прилага към заявените количества.
(3)
Следва също да не се издават повече лицензии за износ по Регламент (ЕО) № 2402/96 за текущия квотен период,
ПРИЕ НАСТОЯЩИЯ РЕГЛАМЕНТ:
Член 1
1. За всяко заявление за лицензия за внос на нишесте от маниока отнасящо се до квотата по Регламент (ЕО) № 2402/96 и подадено на 15 януари 2008 г. до 13 часа брюкселско време, следва да бъде издадена лицензия за заявените количества, към които е приложен коефициент на отпускане в размер на 5,133291 %.
2. Издаването на лицензии за количествата, заявени след 13 часа брюкселско време на 15 януари 2008 г., се прекратява за текущия квотен период.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 януари 2008 година.